CELEX: 62018TN0271
Language: hu
Date: 2018-05-03 00:00:00
Title: T-271/18. sz. ügy: 2018. május 3-án benyújtott kereset – Mauritsch kontra INEA

201806150531955352018/C 231/502712018TC23120180702HU01HUINFO_JUDICIAL20180503394021T-271/18. sz. ügy: 2018. május 3-án benyújtott kereset – Mauritsch kontra INEA
 ---documentbreak--- C2312018HU3910120180503HU00503914022018. május 3-án benyújtott kereset – Mauritsch kontra INEA
   (T-271/18. sz. ügy)2018/C 231/50Az eljárás nyelve: angol
      Felek
   
   
      Felperes: Walter Mauritsch (Bécs, Ausztria) (képviselők: S. Rodrigues és A. Champetier ügyvédek)
   
      Alperes: Innováció és Közlekedési Hálózatok Végrehajtó Ügynökség (INEA)
   
      Kérelmek
   
   A felperes azt kéri, hogy a Törvényszék:
   
            —
         
         
            semmisítse meg először az alperes által 2018. január 24-én hozott, a felperes 2017. október 4-i panaszát elutasító, másodszor pedig a 2018. augusztus 2-án hozott, a felperes 2017. április 10-én benyújtott kártérítési kérelmét elutasító határozatát;
         
      
            —
         
         
            kötelezze az alperest a felperes által az alperes hibájából állítólagosan őt ért, a legfeljebb három évig tartó munkanélküliségi ellátásokra való elvesztett jogosultságának a vonatkozó kamatokkal növelt összege szerinti kár megtérítésére; és
         
      
            —
         
         
            az alperest kötelezze a felperes részéről felmerült költségek megfizetésére.
         
      
      Jogalapok és fontosabb érvek
   
   Keresete alátámasztása érdekében a felperes arra a jogalapra hivatkozik, hogy az alperes nem adott számára megfelelő és világos tájékoztatást az abban az esetben alkalmazandó szociális biztonsági jogairól, ha elutasítja szerződése meghosszabbításának aláírását. A felperes előadja, hogy nem tudta, hogy felmondásnak tekintik azt, hogy elutasította a szerződés aláírását. Így a felperest megfosztották az információtól és az alperes megsértette a gondoskodási kötelezettségét, valamint az Európai Unió Alapjogi Chartájának 41. cikkében rögzített megfelelő ügyintézés elvét.